Vil lige høre, om der er nogen som har erfaring med klikker-træning ifbm en sur hest på staldgangen? Det er kun mennesker, som hesten ligger ører ad når den står på opsadlingspladsen, ikke andre heste. Har dog aldrig decideret bidt ud efter nogen, men det kan jo være det kommer. Nogle ideer til hvordan man kan anvende klikker-træning hertil, har ingen erfaring med den træningsmetode overhovedet...
Jeg ville prøve at få hesten til at danne en positiv association til forbipasserende personer. En hest, der er sur på staldgangen frygter givetvis, at de forbipasserende vil gøre den noget, og derfor forsvarer den sig. Det kan være fordi den ikke er vænnet til mennesker, eller fordi nogen tidligere har gjort noget ubehageligt ved den. Derfor må du aldrig straffe en hest, der gør sådan, det forøger bare frygten. I stedet kan du give hesten en belønning (efter klik) hver gang den står roligt, uden at nogen personer passerer forbi. Dernæst går du over til, når hesten står roligt når der ikke er mennesker, at belønne hesten, når en person passerer forbi. Det vil i starten kræve, at personen passerer på nogen afstand og først senere skal personerne kommme tættere på. Man er nødt til at træne dette under kontrollerede forhold. Dvs. at i den periode, hvor hesten stadig bider, må man ordne hesten i boksen, når man ikke kan kontrollere, hvor tæt på folk kommer. Ellers får den lejlighed til hele tiden at genopfriske sine kundskaber i at bide folk, og det skal den ikke blive endnu bedre til. Gradvist begynder man belønne for, at folk går tættere og tættere forbi, og evt kan disse forbipasserende mennesker også give hesten noget godt, når de kan komme tæt nok på - fodre den eller klø den, så den kommer til at synes, at de er behagelige for den.
Hej Tina Tak for dit svar. Umiddelbart er det en adfærd som er startet gradvist gennem det sidste halve år. Har altid haft ham, og han har altid været i hænder, og er normalt også megen kælen og glad for mennesker i alle situationer. Han har aldrig bidt ud efter nogen. Mht beløning er jeg lidt varm på det med klikker-træning, da han er sur når han får mad, og også kan blive det når han ser at han skal have en godbid... (sur=ligger ører) Ideen omkring positiv association vil jeg hvertfald have i baghovedet, det kan være svært ikke at skælde lidt ud, når han ligger ører uden grund... 
Hej Trine Hesten lægger ikke ører uden grund. NÅr det er en adfærd, du har set udvikle sig igennem nogen tid, så er det en god idé at du først ser efter årsagen fx.: Uro på staldgangen Sadelproblemer Stress pga. for megen indespærring Smerter af en art Uro på opstaldningsstedet Sommetider er det svært at finde årsagen, sommetider indlysende. Men i hvert fald - heste har deres grunde, det kan bare være svært for os at gennemskue dem. Når du har fundet ud af årsagen, eller i hvert fald en sandsynlig årsag, så må du fjerne den eller højne hestens trivsel, og derefter kan klikkertræning være en hjælp til at komme problemet helt til livs. Når hesten både er foderaggressiv og aggressiv overfor mennesker der passerer den på staldgangen, så kunne jeg godt tro, at den er aggressiv i det hele taget. Har den i samme periode udviklet andre former for uhensigtsmæssig adfærd?